Pemantauan harga  barang diteruskan
NURZILLA MOHAMAD SIBU: Pemeriksaan dan pemantauan harga barang keperluan di premis-premis
perniagaan, pasar awam, pasar raya dan farmasi di sekitar Bandar Sibu akan
diteruskan. Kementerian Perdagangan Dalam Negeri dan Hal Ehwal Pengguna (KPDNHEP)
Cawangan Sibu dalam kenyataannya semalam berkata, pemeriksaan dan pemantauan
harga yang dijalankan adalah bertujuan memastikan bekalan barangan keperluan
asas mencukupi bagi pengguna sepanjang tempoh Perintah Kawalan Pergerakan (PKP)
ketika ini. Antara barangan yang diperiksa adalah seperti gula, minyak masak, tepung
gandum,beras, minyak diesel dan petrol. Sepasukan Pegawai Penguatkuasa dan Pegawai Pemantau Harga KPDNHEP Sibu
telah melakukan rutin pemeriksaan dan pemantauan harga barang keperluan. Sementara itu, Bilik Gerakan KPDNHEP Sibu sentiasa beroperasi dari 8.00
pagi hingga 6.00 petang setiap hari sepanjang tempoh PKP. Orang ramai yang mempunyai sebarang maklumat, aduan atau pertanyaan boleh
dibuat secara terus melalui e-aduan.kpdnhep.gov.my atau menghubungi Bilik
Gerakan KPDNHEP Sibu ditalian 084-335662 atau WhatsApp ke 019-2794317 (Aduan
Pengguna). 
See author's posts
